Diari Oficial de la Generalitat Valenciana


Sumari del DOGV 7831, del 19-07-2016 (2016/5736)

Extracte de la Resolució de 14 de juliol de 2016, de la Conselleria d'Educació, Investigació, Cultura i Esport, per la qual es convoquen ajudes per a finançar el foment d'activitats de la participació, associació i formació de mares i pares d'alumnes, realitzades per les associacions de mares i pares d'alumnes de centres docents no universitaris de la Comunitat Valenciana sostinguts amb fons públics, les seues federacions i confederacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7831

Data del DOGV
:   19-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5736


Data del document
:   14-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 14 de juliol de 2016, de la Conselleria d'Educació, Investigació, Cultura i Esport, per la qual es convoquen ajudes per a finançar el foment d'activitats de la participació, associació i formació de mares i pares d'alumnes, realitzades per les associacions de mares i pares d'alumnes de centres docents no universitaris de la Comunitat Valenciana sostinguts amb fons públics, les seues federacions i confederacions. [2016/5736]  
BDNS (identif.): 312335  
  
De conformitat amb el que preveuen els articles 17.3.b i 20.8.a de la Llei 38/2006, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
a) Les associacions de mares i pares d'alumnes (AMPA) de centres docents no universitaris sostinguts amb fons públics, amb seu a la Comunitat Valenciana.  
b) Les confederacions i federacions d'associacions de mares i pares d'alumnes de centres docents no universitaris sostinguts amb fons públics, amb seu a la Comunitat Valenciana.  
  
Segon. Objecte  
Convocar en règim de concurrència competitiva, per a l'exercici pressupostari 2016, les ajudes destinades al finançament de les despeses de funcionament i el foment d'activitats de participació, associació i formació executades per aquestes entitats.  
  
Tercer. Bases reguladores  
Ordre 29/2016, de 17 de juny, de la Conselleria d'Educació, Investigació, Cultura i Esport, (DOCV 7809, 20.06.2016), per la qual s'aproven les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions, publicada en el Diari Oficial de la Comunitat Valenciana número 7809, de 20.06.2016, el text complet de la qual es troba disponible en la següent adreça web:  
http://www.ceice.gva.es/va/web/madres-padres-alumnos/subvenciones  
  
Quart. Quantia  
L'import global màxim d'aquesta convocatòria és de 500.000 euros, a càrrec dels pressupostos de la Generalitat per a l'any 2016, línia de subvenció S0022000, de l'aplicació pressupostària 12.09.42.288.43, capítol IV.  
En atenció als seus respectius àmbits de representació i d'acció territorial, es realitza un repartiment entre les AMPA, confederacions i federacions d'associacions de mares i pares d'alumnes. Això motiva que el repartiment de la línia de subvenció siga:  
a) Entre les associacions de mares i pares d'alumnes: 200 ajudes de 500 euros amb un import total de 100.000 euros.  
b) La resta de l'import total de l'ajuda, que ascendeix a 400.000 euros, es destinarà a les confederacions i federacions d'associacions de mares i pares d'alumnes i es distribuirà de la manera següent:  
b.1) A les confederacions de federacions d'associacions de mares i pares d'alumnes els correspon un import global de 256.000 euros.  
  
b.2) A les federacions d'associacions de mares i pares d'alumnes els correspon un import global de 144.000 euros.  
  
Cinqué. Termini de presentació de sol·licituds  
Es podran presentar les sol·licituds a partir de l'endemà de publicar-se la resolució de convocatòria en el Diari Oficial de la Comunitat Valenciana i fins al 28 de juliol de 2016.  
  
  
Sisé. Documentació  
La sol·licitud ha d'anar acompanyada de la documentació següent:  
1. Projecte d'activitats per al qual se sol·licita la subvenció.  
2. Pressupost desglossat del projecte d'activitats.  
3. Declaració responsable de no concórrer en l'entitat sol·licitant les circumstàncies assenyalades en l'article 13 de la LGS (inclosa en la sol·licitud).  
4. Model de domiciliació bancària, degudament omplit, signat i segellat, on figure el compte i el titular. El model de domiciliació bancària estarà disponible en la pàgina web http://www.ceice.gva.es/va/web/madres-padres-alumnos/subvenciones o en l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regulen la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat (DOCV 6548, 21.06.2011).  
  
5. Certificat emés per l'òrgan competent de l'entitat que acredite la representació de la persona signatària de la sol·licitud i de la persona o persones signatàries del model de domiciliació bancària.  
  
Seté. Altres dades  
Les entitats sol·licitants han de complir els requisits següents:  
1. Estar inscrites, en la data que es publique la convocatòria corresponent en el Diari Oficial de la Comunitat Valenciana, en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana a què es refereix l'Ordre de 4 de novembre de 1996.  
2. Les federacions d'AMPA, a més dels requisits del punt 1, hauran de tindre establit el seu àmbit territorial de nivell provincial o superior i, de conformitat amb el que preveu l'article 22.3 de l'ordre de bases reguladores, hauran de representar, en la data de publicació d'aquesta resolució, almenys el 20 % de les associacions de mares i pares d'alumnes constituïdes en centres docents, dins del seu àmbit territorial i sector, segons les dades que consten en l'esmentat cens.  
  
  
València, 14 de juliol de 2016.- El conseller d'Educació, Investigació, Cultura i Esport: Vicent Marzà Ibáñez.